Lisa 3
lepingu nr 2-2/24/278-1 juurde

Tehniline kirjeldus „PVC halli/telgi ehitamine ja sellega seonduvad teenused (Jõhvi)“ 			

1.	Hanke eesmärk

1.1.	Kaitseväe teabepäevad mis toimuvad ajavahemikus 1 kuni 4 aprill, 2024.
1.2.	Üritusel osaleb 150 kuni 200 inimest.

2.	Hangitakse ehitustööd koos sellega seonduvate teenustega (rent koos kohale toomise, montaažiga, demontaažiga, ära viimisega ja koos kõigi muude kaasnevate kuludega)

2.1.	PVC hall (lubatud on ka kasutada telki. Tehnilises kirjelduses on kasutatud terminit PVC hall nimetuse lihtsustamiseks).

2.1.1.	PVC hall mõõtmetega joonisel 2 (Joonis 2).
2.1.2.	PVC halli põranda katmine. Põrand tuleb katta asfaltpinnal vaibaga. Porisel murualal tuleb kasutada kummimatte, puitlaudiseid vms vähendamaks pori tekkimist.
2.1.3.	Vaheseinad PVC halli (2 tk, millest üks kahepoolse uksega).
2.1.4.	Lauad elektroonika hoiustamiseks.
2.1.5.	Kohvilauad (10tk, kaetud valgete linadega).
2.1.6.	Lauad suupistete ja kohvi jaoks (3 laiemat lauda, arvestada, et sinna peab mahtuma ca 200 inimese kohvilaud).
2.1.7.	Riidepuud ja nagid (arvestusega 150 inimese jaoks).
2.1.8.	Gaasi või diiselküte soojuskiirgurid.
2.1.9.	Lülitatav valgustus kõikides ruumides.

2.2.	Käigutunnel PVC halli ja A17 vahel, küljeuksega välikäimlate suunas (Joonis 3).
2.3.	Universaalhalli (hoone A17) põranda katmine kaitsva vahendiga. Näiteks vaip, kummimatid, laudis, plastik või muu eraldav materjal (kile kasutamine ei ole lubatud).

2.3.1.	Kokku pindala ~467 m².

2.4.	Konverentsi toolid seljatoe ja pehme kattega, kogus: 200 tk.
2.5.	Aiaga piiratud sanitaarala suurusega ca 4 x 10 meetrit.

3.	Kogu paigaldis peab olema tarnitud, monteeritud ja valmis 28.03.2024 õhtuks. Demonteerima saab asuda alates 05.04.2024 hommikust ja peab olema demonteeritud ja ära viidud hiljemalt 12 aprilli õhtuks 2024.

4.	Nõuded PVC hallile

4.1.	Hall peab olema projekteeritud arvestades Eestis kehtivaid tuule koormustest tulenevaid nõudeid, milleks on - EVS-EN 1991-1-4:2005 / A1:2010 + NA:2010 Eurokoodeks 1: Ehituskonstruktsioonide koormused – Osa 1-4: Üldkoormused – Tuulekoormus.
4.2.	Mõõtmed (vähemalt): 30 meetrit pikk, 10 meetrit lai (Joonis 2).
4.3.	PVC halli miinimum mõõtmed on toodud joonisel 2. (Joonis 2)
4.4.	Välisseinas vähemalt kaks kahepoolset lukustatavat ust.
4.5.	Üks hoone külje keskel, suunaga hoone A17 (Joonis 3).
4.6.	Teine hoone otsaseina keskel (Joonis 3).
4.7.	PVC hall hakkab paiknema Jõhvi 1. jalaväebrigaadi territooriumil osaliselt asfalt katendiga alal ja osaliselt mullast pinnasel. https://maps.app.goo.gl/TaUCRWKnYF2B38yc6
4.8.	PVC halli tuulekindluse tagamiseks ei saa kasutada vaiasid vaid on vaja kasutada raskusi (töövõtja kulu).
4.9.	Juhul kui vaiade maha löömine on vältimatu, siis tuleb kogu planeering ringi teha ja paigaldada PVC hall A17 kõrvale (Joonis 7). Uus planeering tuleb teha töövõtjal ja see peab olema võrdväärne planeeringuga joonisel 3 (Joonis 3) ning kooskõlastatud tellijaga.

5.	PVC halli lisad

5.1.	Kogu PVC halli põrand tuleb katta, et kaitsta kasutajaid muda, vee ja lahtise pinnase eest. Näiteks spetsiaalse plastik põrandaga (Joonis 4) või samaväärse tootega.
5.2.	Kaks vajadusel liigutatavat (lõplik paiknemise selgub kohapeal kokku pannes) vaheseina, millest üks kahepoolse lukustatava uksega ja teine sama laia avaga vabalt liikumiseks 
(Joonis 2).
5.3.	PVC hallis peab olema lülititest töötav (tsoone arvestav) reguleeritava valgustugevusega valgustus mis oleks valgustugevuselt, toonilt ja ühtsuselt võrdne EVS-EN 12464-1:2021 Valgus ja valgustus. Töökohavalgustus. Osa 1: Sisetöökohad. Tabel 44 „Auditooriumid ja loengusaalid“ andmetele.
5.4.	Voolu toob kohale tellija käidukorraldaja tellija kulul. Ühendusmoodus kokkuleppel.
5.5.	Sidevahendite hoiustamise ruumi on vaja 6 piklikku lauda (Joonis 2).
5.6.	Riietusruumi on vaja nagisid 200 inimesele ja riidepuu kohtasid koos riidepuuga 100-le inimesele.
5.7.	Kohvitamise ruumi on vaja 3 suurt pikliku lauda snäkkide ja kohvi jaoks. 10 pukklauda koos linadega kohvitamise jaoks (Joonis 2).  Pukklaua näidis: Joonis 5 või analoog.
5.8.	PVC hall peab olema köetud kasutades soojuskiirgureid (mitte elektriga). Soojuskiirgurite täitmine gaasi või diisliga arvestada pakkumise hinna sisse.
5.9.	Peab olema tagatud ürituse neljal tööpäeval (1 kuni 4 aprill 2024)  20 kraadine sisemine temperatuur (kütus ja küttekehad töövõtja poolt koos kõige vajalikuga).
5.10.	PVC hall varustada 4 prügikastiga olmejäätmete jaoks, suuruses ~50 liitrit.
5.11.	PVC hall varustada 6 tulekustutiga.

6.	Käigutunnel PVC halli ja olemasoleva Universaalhalli A17 vahel

6.1.	Käigutunnel on mõeldud mugavaks kõndimiseks hoonest A17 hoonesse PVC hall.
6.2.	Käigutunnel peab kaitsma ilmastiku eest ja omama ust sanitaaralale (välikäimlate alale).
6.3.	Käigutunnel põhi tuleb katta sama vahendiga mis läheb PVC halli (plastik kate või analoog)
(Joonis 4).
6.4.	Käigutunnel peab olema valgustatud valgusallikatega mida saab lülitada lülitist.

7.	Universaalhalli (hoone A17) põranda katmine kaitsva vahendiga

7.1.	Vaipkattega või muu sarnase tootega.

8.	Universaalhalli (hoone A17) lisad

8.1.	Kolm töölauda arvutite ja projektori jaoks. 
8.2.	Üks kõnepult
8.3.	20 meetrit kaablikaitse rennisid põrandale (mõned kaablid kõnepulti ja projektorisse).
8.4.	A17 varustada 2 prügikastiga olmejäätmete jaoks suuruses 50L.

9.	Konverentsi toolid

9.1.	Konverentsi toolid, kogus 200tk. Pehme musta/halli tekstiilkattega või analoogne toode
 	(Joonis 6).

10.	Aiaga piiratud sanitaarala, mis peab sisaldama alljärgnevat

10.1.	Sanitaaralal mõõtmetega ca 4x10 meetrit. Sanitaarala mõõtmed võivad veidi muutuda tulenevalt paigaldatud inventarist. Aia sisse tarnib tellija 4 wc kabiini ja 2 kätepesu jaama, need peavad sinna mahtuma, lisaks tuleb jätta ruumi järjekordadeks.
10.2.	Kogu sanitaarala peab olema piiratud läbipaistmatu 2m kõrguse ajutise aiaga. Samuti vajalikud aed A17 ja PVC halli vahele (Joonis 3).
10.3.	Kogu teekond käigutunnelist kuni wc kabiinideni ja kätepesujaamadeni peab olema kaetud plastikust (kummist, puidust vms) ajutise põrandaga (Joonis 4).
10.4.	Sanitaarala varustada ühe prügikastiga olmejäätmete jaoks suuruses umbes 50 L.

Joonis 1

Joonis 2

Joonis 3

Joonis 4

Joonis 5

Joonis 6

Joonis 7